FORELØBIGT FORSLAG TIL ÆNDRINGSBUDGET Nr. 1/2000 SEKTION III - KOMMISSIONEN

(forelagt af Kommissionen)

I henhold til:

- artikel 78 i traktaten om oprettelse af Det Europæiske Kul- og Stålfællesskab

- artikel 272 i traktaten om oprettelse af Det Europæiske Fællesskab

- artikel 177 i traktaten om oprettelse af Det Europæiske Atomenergifællesskab

- finansforordningen af 21. december 1977 vedrørende De Europæiske Fællesskabers almindelige budget [1], senest ændret ved forordning (EF, EKSF, Euratom) nr. 2673/99 af 13. december 1999 [2], særlig artikel 15

[1] EFT L 356 af 31.12.1977, s. 1.

[2] EFT L 326 af 18.12.1999.

forelægger Europa-Kommissionen hermed på baggrund af nedenstående begrundelse budgetmyndigheden det foreløbige forslag til ændringsbudget nr. 1/2000.

SEKTION III - KOMMISSIONEN

1. BEGRUNDELSE

1.1. INDLEDNING

1.2. INDTÆGTER

1.2.1. Budgetsaldo for regnskabsåret 1999

1.2.2. Revision af toldindtægter, momsgrundlag og BNI-grundlag

1.2.3. Korrektionen af budgetuligevægte

1.2.4. Budgetmæssige følger af visse medlemsstaters manglende deltagelse i finansieringen af en EU-aktivitet eller -politik.

1.3. UDGIFTER

2. OVERSIGT OVER INDTÆGTER

3. OVERSIGT OVER UDGIFTER

1. BEGRUNDELSE

1.1. INDLEDNING

Hovedformålet med det første FFÆB for regnskabsåret 2000 er at redegøre for regnskabssaldoen for regnskabsåret 1999 i overensstemmelse med finansforordningens artikel 32.

Siden 1998 er revisionen af egne indtægter (navnlig de indtægter, der er baseret på moms og BNI) såvel som korrektionen af budgetuligevægten til fordel for Det forenede Kongerige også medtaget i det første FFTÆB.

Det er imidlertid blevet foreslået, at man også i dette FFÆB medtager en række ændringer i kontoplanen gennem oprettelse af forskellige budgetposter, eller flere detaljer som tilføjelse til budgetanmærkningerne. Disse ændringer har ingen følger for beløbene på EU's udgiftsposter.

1.2. INDTÆGTER

1.2.1. Budgetsaldo for regnskabsåret 1999

Som fastsat i finansforordningens artikel 32 skal hvert regnskabsårs saldo opføres på budgettet for det følgende regnskabsår.

Som det fremgår af forvaltningsregnskabet for 1999, andrager saldoen for 1999 (ekskl. EFTA-EØS) 3 209 mio. EUR.

1.2.2. Revision af toldindtægter, momsgrundlag og BNI-grundlag

Siden vedtagelsen af tillægs- og ændringsbudget (TÆB) 1/98 har Kommissionen foreslået at udvide den tilpasning af finansieringsberegningerne, som normalt foretages i årets første TÆB, til også at omfatte de reviderede overslag over toldindtægter, momsgrundlag og BNI-grundlag.

Kommissionen mener, at beslutningen om at anvende reviderede overslag for disse elementers vedkommende i forbindelse med årets første TÆB er en logisk udvidelse af den nuværende praksis. I den første revision af budgettet bliver medlemsstaternes moms- og BNI-bidrag normalt justeret for at tage hensyn til eventuelle udsving i udgifter, til saldoen for det foregående år og til de reviderede tal for korrektionen til Storbritannien. Anvendelsen af reviderede overslag over grundlaget for egne indtægter medfører en større præcision i de bidrag, medlemsstaterne anmodes om, og begrænser de negative virkninger af de uundgåelige fejl i overslagene fra det foregående år.

Anvendelsen af omregningskursen pr. 30. december 1999 til konvertering til euro af beløb udtrykt i nationale valutaer gør det muligt at undgå forvridninger, eftersom denne sats er den samme som den, der anvendes til omregning af budgetvalutaen euro til nationale valutaer i forbindelse med den faktiske indkaldelse af midler fra medlemsstaterne (som forudset i forordning 1552/89).

De overslag over egne indtægter i regnskabsåret 2000, som er anført i nedenstående tabel, er de skøn, man nåede frem til efter mødet i Det Rådgivende Udvalg for Egne Indtægter den 12. april 2000.

Reviderede overslag over told samt moms- og BNI-grundlag for 2000

>TABELPOSITION>

1.2.3. Korrektionen af budgetuligevægte

Korrektion af budgetuligevægte

To elementer blev taget i betragtning ved korrektionen af budgetuligevægtene til fordel for Det Forenede Kongerige.

(1) Beregningen af ajourføringen af korrektionen for 1999 til fordel for Det Forenede Kongerige.

I overensstemmelse med dokumentet "Beregningsmåde for finansiering, udbetaling og opførelse på budgettet af budgetuligevægtene" vil Kommissionen snarest kunne foreslå justeringer, hvis den faktiske udvikling i nøgletallene afviger væsentligt fra de oprindelige forslag.

Siden fastsættelsen af korrektionen i budgettet for 2000 har Kommissionen ikke konstateret væsentlige afvigelser mellem det oprindelige og det reviderede overslag i de grundlæggende data, som ville kunne berettige en ajourføring af korrektionen vedrørende 1999. Derfor foreslås det, at man i denne fase undlader at foretage en revision af korrektionen til fordel for Det Forenede Kongerige for 1999, der forbliver på 3 635 982 606 EUR.

(2) Beregning af saldoen ifølge den endelige beregning af korrektionen for regnskabsåret 1996.

Det endelige overslag over korrektionen til fordel for Det Forenede Kongerige for 1996 er på 2 573 772 100 ECU. Da der allerede er opført 2 856 475 270 ECU over TÆB nr. 1/97, skal den negative saldo på 282 703 170 EUR budgetføres i ÆB nr. 1/2000.

(3) Opførelse på budgettet af ajourføringen af den korrektion, der er indrømmet Det Forenede Kongerige for 1999, og af saldoen ifølge den endelige beregning af korrektionen for regnskabsåret 1996.

Det samlede beløb, der skal budgetføres i ÆB nr. 1/2000, kommer således til at svare til summen af de overslag, der er beregnet under (1) og (2), nemlig: 3 635 982 606 EUR - 282 703 170 EUR = 3 353 279 436 EUR.

Endelig finansiering af 1996-korrektionen

De finansielle virkninger af den endelige korrektion for 1996 til fordel for Det Forenede Kongerige skal trækkes fra de beløb, som de øvrige medlemsstater indbetaler som BNI-indtægt. Det samlede beløb er lig nul.

Tabel 1 viser den endelige beregning i 1997 af finansieringen af den korrektion, der indrømmes Det Forenede Kongerige for 1996, med anvendelse af de endelige beregningsgrundlag ved slutningen af 1999 og den endelige korrektion.

TABEL 1: Hovedresultaterne i EUR.

>TABELPOSITION>

TABEL 2: Sammenfattende oversigt

Endelig finansiering (tidligere bogførte beløb og saldi til betaling i EUR)

>TABELPOSITION>

1.2.4. Budgetmæssige følger af visse medlemsstaters manglende deltagelse i finansieringen af en EU-aktivitet eller -politik.

Efter Maastricht-traktatens Protokol om Det Forenede Kongeriges stilling blev der i forbindelse med budgetproceduren for 1997 taget højde for virkningen af dette lands manglende deltagelse i de sociale foranstaltninger. Der blev derfor oprettet en ny "p.m."-post til opførelse af tildelingen af denne justering på grundlag af de øvrige medlemsstaters reviderede BNI-andel. Denne justering har aldrig været brugt i praksis.

Ifølge artikel 3 i Amsterdam-traktatens Protokol om Danmarks stilling er Danmark fuldstændig fritaget for at yde finansielle bidrag til visse specifikke politikker vedrørende retlige og indre anliggender [3], bortset fra de administrationsomkostninger, der er relateret hertil. I henhold til betingelserne i artikel 5 i Protokollen om Irlands og Det Forenede Kongeriges stilling er disse to lande fritaget på samme betingelser som Danmark, medmindre de udtrykker ønske om andet.

[3] B5-810: "Europæisk flygtningefond: udgifter til den administrative forvaltning", B5-811: "Nødforanstaltninger ved massiv indstrømning af flygtninge", B5-812: "Eurodac" og B5-820: "Uddannelses-, udvekslings- og samarbejdsprogrammer vedrørende retlige og indre anliggender".

De resterende medlemsstaters finansiering ville blive fastsat ved anvendelse af BNI-andelen i forhold til de faktiske udgifter til det pågældende område. I betragtning af den pågældende justerings begrænsede beløbstørrelser, ville det være logisk kun at foretage denne finansieringsberegning én gang for alle for et hvilket som helst specifikt regnskabsår. Dette ville blive gjort i løbet af det år, der følger efter politikkens gennemførelse, når Kommissionen har adgang til de endelige data om budgetresultatet samt de foreløbige BNI-grundlag ved årets udgang for det regnskabsår, hvor politikken blev gennemført.

Derfor foreslås det at oprette et nyt kapitel og en ny konto i FFÆB nr. 1/2000. Kontoen ville rumme en foreløbig opførelse ("p.m."), indtil beregningen af gennemførelsen i år 2000 bliver foretaget mod slutningen af 2001 (der var ingen gennemførelse i regnskabsåret 1999).

1.3. UDGIFTER

1. EUGFL - Garantisektionen

Der bør indføres nogle få tekniske ændringer i EUGFL, Garantisektionen. De vigtigste drejer sig om underudgiftsområde 1b (landdistrikternes udvikling og ledsageforanstaltninger), hvor Kommissionen foreslår, at man opretter et nyt kapitel B1-41 (og de efterfølgende artikler) for at muliggøre en separat budgetføring af "afslutning af regnskaber for tidligere regnskabsår og nedsættelser/tilbageholdelser af forskud" for udgifter i forbindelse med dette underudgiftsområde. Beløb, der er nedsat/tilbageholdt for undersektion 1a, vil fortsat blive budgetteret under det nuværende kapitel B1-37.

De andre mindre ændringer vedrører konto B1-1509: "Andre interventioner" (budgetanmærkningen skal udvides for at tage højde for Agenda 2000), artikel B1-333: "Planteværn" (korrektion af teknisk fejl), konto B1-4070: "Skovbrug (artikel 29)" og B1-4071: "Skovbrug (andet)" (ændring i kontobenævnelserne til skovbrugsprogrammerne på grund af teknisk fejl), artikel B1-408: "Fremme af tilpasningen og udviklingen af landdistrikterne" (tilføj fordeling af posten for at sikre passende opfølgning af individuelle foranstaltninger) og endelig oprettelse af konto B1-4092: "Overgangsforanstaltninger" og fordeling af konto og tilføjelse af nødvendig anmærkning.

2. B2-164: "Afslutning af tidligere programmer"

Listen over forordninger, der stadig gælder for EUGFL, Udviklingssektionen, til afslutningen af tidligere perioder skal ændres, således at den omfatter Rådets forordning (EØF) nr. 270/79 af 6.2.1979 om udbygning af landbrugskonsulentvirksomheden i Italien, senest ændret ved Rådets forordning (EØF) nr. 1760/87 (EFT L 167 af 26.6.1987, s. 1). Tidligere forpligtelser baseret på denne forordning er stadig åbne og betalinger bør tillades i 2000.

3. B5-312: "Tilskud til Det Europæiske Agentur for Lægemiddelvurdering"

Ændring af budgetanmærkningerne til støttekontoen for Det europæiske Agentur for Lægemiddelvurdering for at lette gennemførelsen af den nye forordning om lægemidler til sjældne sygdomme.

'Orphan drugs' - lægemidler til sjældne sygdomme: baggrund

'Orphan drugs' er lægemidler til behandling af sjældne sygdomme. Da markederne for disse lægemidler pr. definition er små, men de faste omkostninger til udvikling og afprøvning lige så høje som for anden medicin, er markedsføringen af dem ofte urentabel. Markedet for 'orphan drugs' slår ofte fejl.

Den foreslåede løsning

En fællesskabsforordning, vedtaget af Rådet den 16. december 1999, er et forsøg på at rette op på dette markedssvigt. Da gebyret på 200 000 EUR, som skal betales til Det Europæiske Agentur for Lægemiddelvurdering for en markedsføringstilladelse, ofte er prohibitivt, indebærer forordningen, at direktøren for agenturet kan afstå helt eller delvis fra betaling af dette gebyr. Agenturets arbejdsbyrde i forbindelse med evaluering af et sådant lægemiddel er imidlertid i gennemsnit den samme som for andre medicinske produkter. Derfor er der ikke noget kraftigt incitament til at bevilge denne fritagelse for gebyr, medmindre agenturet får kompensation for de tidligere indtægter.

For at løse dette problem forudser den nye forordning følgende: «Agenturet tildeles hvert år et særligt bidrag fra Fællesskabet som adskiller sig fra grundbidraget. Dette bidrag anvender agenturet udelukkende som kompensation for helt eller delvis at undlade at opkræve alle de gebyrer, der skal betales ...». Agenturets administrerende direktør fremlægger hvert år en rapport om anvendelsen af dette særlige bidrag.

Ændringen af budgetanmærkning til artikel B5-312

Politisk synlighed og budgetmæssig gennemsigtighed nødvendiggør en ændring af budget anmærkningen til artikel B5-312, der viser, at den samlede støtte omfatter et særligt bidrag på 1 mio. EUR til gebyrfritagelse, som adskiller sig fra grundbidraget. Man kunne så forestille sig, at der overføres et beløb på 1 mio. EUR fra artikel B5-313 Standardisering til artikel B5-312 Tilskud til Det Europæiske Agentur for Lægemiddelvurdering.

4. B7-541: "Bistand til republikkerne i det tidligere Jugoslavien" og B7-546: "Hjælp til genopbygning af Kosovo"

Støtte til visse enheder, som det internationale samfund har etableret efter konflikter til at sikre den civile administration af visse regioner i en overgangsperiode eller til at gennemføre fredsaftaler.

Kommissionen har fremsat forslag til en rådsforordning om etablering af retsgrundlaget under søjle et for finansiering af FN's midlertidige civile administration af Kosovo (UNMIK) og Den Høje Repræsentants Kontor (OHR) i Bosnien-Hercegovina.

Den nye forordning vedtages sandsynligvis i maj. Det foreslås at oprette den nødvendige dækkende budgetstruktur i dette ændringsbudget (B7-547 - "Civile administrationer i overgangsperioder") med anførsel af et p.m., og med tilføjelse af en henvisning til det fremtidige retsgrundlag for budgetartikel B7-541 og B7-546.

Kommissionen er overbevist om, at den foreslåede UNMIK-mission er et afgørende element i genopbygningen af Kosovo. For at undgå en periode med juridisk tomrum mellem udløbet af den nuværende fælles aktion inden for rammerne af FUSP den 30. april og vedtagelsen af ændringsbudgettet, blev man under budgetproceduren den 12. april enige om, at Rådet snarest ville træffe de nødvendige foranstaltninger til en fortsat midlertidig finansiering over FUSP-budgetkapitel B8-01 (artikel B8-012, Konfliktløsning).

5. Forslag om oprettelse af en beredskabsordning (Budgetartikel B7-671)

Som det også er foreslået i FBF for regnskabsåret 2001, foreslås det, at der i budgettet for regnskabsåret 2000 oprettes en ny artikel B7-671: "Beredskabsordning" ledsaget af en artikel B7-671A. Indtil vedtagelsen af et retsgrundlag, som Kommissionen snart fremsætter forslag om, vil der på disse poster være opført et "p.m." Om nødvendigt kunne denne artikel finansieres ved en overførsel.

På grundlag af bestemmelserne i traktaten om Den Europæiske Union, de vejledende principper, der blev aftalt på Det Europæiske Råds møde i Köln, og konklusionerne fra Det Europæiske Råds møde i Helsingfors er forbedring og bedre koordinering af reaktionen i krisesituationer fra Den Europæiske Unions ikke-militære instrumenter blevet et af de væsentligste EU-formål.

En handlingsplan, der blev godkendt af Det Europæiske Råd i Helsingfors, skitserer de vigtigste foranstaltninger, som EU vil overveje med henblik på udvikling af mulighederne for hurtig reaktion i forbindelse med krisestyring og kriseforebyggelse med brug af ikke-militære instrumenter.

Handlingsplanen opererer med oprettelse af hurtige finansieringsmekanismer som f.eks. Kommissionens kapacitet til hurtig reaktion, der er udformet til at fremskynde finansieringen af EU-aktiviteter i hele verden, til at bidrage til internationale organisationers operationer og til at finansiere ikke-statslige organisationers aktiviteter, når det er hensigtsmæssigt.

Fællesskabets gældende procedurer giver imidlertid ikke nødvendigvis mulighed for kortfristet hasteudbetaling af midler. Ikke desto mindre viser erfaringen fra Fællesskabets kontor for humanitær bistand (ECHO), at hasteudbetaling af finansiel bistand er mulig på grundlag af den relevante lovgivning.

Hensigten med faciliteten til hurtig reaktion, bestående af en ny budgetartikel og med støtte i passende administrative ordninger inden for Kommissionen, er at gøre det muligt at foretage den ønskede hurtige udbetaling af midler til presserende og uforudsigelige aktiviteter i forbindelse med krisestyringsoperationer.

Hurtighed og pålidelighed er ufravigelige betingelser for en sådan mekanisme, der skulle give Kommissionen mulighed for at træffe beslutning om den mest hensigtsmæssige procedure for eventuelle hurtige interventioner med et udgiftsloft på 12 mio. EUR for hver operation.

2. OVERSIGT OVER INDTÆGTER

>TABELPOSITION>

AFSNIT1--EGNE INDTÆGTER

KAPITEL1 2-- TOLD OG ANDRE AFGIFTER I HENHOLD TIL ARTIKEL 2, STK. 1, LITRA B), I AFGØRELSE 94/728/EF, EURATOM

Artikel1 2 0--Told og andre afgifter i henhold til artikel 2, stk. 1, litra b), i afgørelse 94/728/EF, Euratom

>TABELPOSITION>

Rådets afgørelse 94/728/EF, Euratom af 31. oktober 1994 om ordningen for Fællesskabernes egne indtægter (EFT L 293 af 12.11.1994, s. 9), særlig artikel 2, stk. 1, litra b).

Anvendelsen af toldindtægterne som egne indtægter til finansiering af de fælles udgifter er en logisk følge af varernes frie bevægelse inden for Fællesskabet.

>TABELPOSITION>

KAPITEL1 3-- EGNE MOMSINDTÆGTER I HENHOLD TIL ARTIKEL 2, STK. 1, LITRA C), I AFGØRELSE 94/728/EF, EURATOM

Artikel1 3 0--Egne momsindtægter i henhold til artikel 2, stk. 1, litra c), i afgørelse 94/728/EF, Euratom

>TABELPOSITION>

Rådets afgørelse 94/728/EF, Euratom af 31. oktober 1994 om ordningen for Fællesskabernes egne indtægter (EFT L 293 af 12.11.1994, s. 9), særlig artikel 2, stk. 1, litra c).

Under hensyn til udjævningen af momsgrundlaget og under hensyn til kompensationen til Det Forenede Kongerige anslås de egne momsindtægter at beløbe sig til følgende på grundlag af den ensartede momssats på 0,87662%:

>TABELPOSITION>

KAPITEL1 4-- EGNE INDTÆGTER BEREGNET PÅ BASIS AF BRUTTONATIONALINDKOMSTEN I HENHOLD TIL ARTIKEL 2, STK. 1, LITRA D), OG ARTIKEL 6, STK. 1, I AFGØRELSE 94/728/EF, EURATOM

Artikel1 4 0--Egne indtægter beregnet på basis af bruttonationalindkomsten i henhold til artikel 2, stk. 1, litra d), og artikel 6, stk. 1, i afgørelse 94/728/EF, Euratom

Konto1 4 0 0--Egne indtægter beregnet på basis af bruttonationalindkomsten i medfør af artikel 2, stk. 1, litra d), i afgørelse 94/728/EF, Euratom, bortset fra den del, der svarer til den monetære reserve under EUGFL, Garantisektionen, reserven til lånegarantier og reserven til nødhjælp

>TABELPOSITION>

Rådets afgørelse 94/728/EF, Euratom af 31. oktober 1994 om ordningen for Fællesskabernes egne indtægter (EFT L 293 af 12.11.1994, s. 9), særlig artikel 2, stk. 1, litra d).

Den sats, der skal anvendes på medlemsstaternes bruttonationalindkomst, andrager for regnskabsåret 0,4454%, når der ses bort fra den monetære reserve under EUGFL, Garantisektionen, reserven til lånegaranti og nødhjælpsreserven.

>TABELPOSITION>

Konto1 4 0 1--De egne indtægter beregnet på basis af bruttonationalindkomsten i medfør af artikel 2, stk. 1, litra d), og artikel 6, stk. 1, i afgørelse 94/728/EF, Euratom, der svarer til den monetære reserve under EUGFL, Garantisektionen

>TABELPOSITION>

Rådets afgørelse 94/728/EF, Euratom af 31. oktober 1994 om ordningen for Fællesskabernes egne indtægter (EFT L 293 af 12.11.1994, s. 9), særlig artikel 2, stk. 1, litra d), og artikel 6, stk. 1.

Det foreløbige beløb svarer til en sats på 0,006%, som skal anvendes på medlemsstaternes bruttonationalindkomst.

Indbetalingerne fordeler sig som følger:

>TABELPOSITION>

Det beløb, der rent faktisk skal indbetales, vil imidlertid ikke kunne overstige det beløb, der fra kapitel B1-6 0 i oversigten over udgifter i sektion III -- Kommissionen -- overføres til den monetære reserve under Garantisektionen.

Konto1 4 0 2--De egne indtægter beregnet på basis af bruttonationalindkomsten i medfør af artikel 2, stk. 1, litra d), i afgørelse 94/728/EF, Euratom, der svarer til reserven til lån og lånegarantier

>TABELPOSITION>

Rådets afgørelse 94/728/EF, Euratom af 31. oktober 1994 om ordningen for Fællesskabernes egne indtægter (EFT L 293 af 12.11.1994, s. 9), særlig artikel 2, stk. 1, litra d).

Rådets forordning (EF, Euratom) nr. 2728/94 af 31. oktober 1994 om oprettelse af en garantifond for aktioner i forhold til tredjeland (EFT L 293 af 12.11.1994, s. 1), senest ændret ved forordning (EF, Euratom) nr. 1149/1999 (EFT L 139 af 2.6.1999, s. 1).

Rådets forordning (EF, Euratom) nr. 2729/94 af 31. oktober 1994 om ændring af forordning (EØF, Euratom) nr. 1552/89 om gennemførelse af afgørelse 88/376/EØF, Euratom om ordningen for Fællesskabernes egne indtægter (EFT L 293 af 12.11.1994, s. 5).

Rådets forordning (EKSF, EF, Euratom) nr. 2730/94 af 31. oktober 1994 om ændring af finansforordningen af 21. december 1977 vedrørende De Europæiske Fællesskabers almindelige budget (EFT L 293 af 12.11.1994, s. 7).

Rådets beslutning 94/729/EF af 31. oktober 1994 om budgetdisciplin (EFT L 293 af 12.11.1994, s. 14).

>TABELPOSITION>

Konto1 4 0 3--De egne indtægter beregnet på basis af bruttonationalindkomsten i medfør af artikel 2, stk. 1, litra d), i afgørelse 94/728/EF, Euratom, der svarer til reserven til nødhjælp

>TABELPOSITION>

Konklusionerne fra Det Europæiske Råd i Edinburgh den 11. og 12. december 1992 vedrørende oprettelse af en nødhjælpsreserve.

Rådets forordning (EF, Euratom) nr. 2729/94 af 31. oktober 1994 om ændring af forordning (EØF, Euratom) nr. 1552/89 om gennemførelse af afgørelse 88/376/EØF, Euratom om ordningen for Fællesskabernes egne indtægter (EFT L 293 af 12.11.1994, s. 5).

Rådets forordning (EKSF, EF, Euratom) nr. 2730/94 af 31. oktober 1994 om ændring af finansforordningen af 21. december 1977 vedrørende De Europæiske Fællesskabers almindelige budget (EFT L 293 af 12.11.1994, s. 7).

Rådets beslutning 94/729/EF af 31. oktober 1994 om budgetdisciplin (EFT L 293 af 12.11.1994, s. 14).

Når Kommissionen mener, at det er nødvendigt at gøre brug af denne reserve, indkalder den så hurtigt som muligt til et trepartsmøde med det formål at få budgetmyndighedens (Rådet og Parlamentets) godkendelse dels af, at det er nødvendigt at bruge reserven, dels af det krævede beløbs størrelse. Anvendelsen af reserven sker ved, at det pågældende beløb overføres til de berørte budgetposter.

>TABELPOSITION>

KAPITEL1 5-- KORREKTION AF BUDGETULIGEVÆGTE

Artikel1 5 0--Korrektion af budgetuligevægtene til fordel for Det Forenede Kongerige i overensstemmelse med artikel 4 og 5 i afgørelse 94/728/EF, Euratom

>TABELPOSITION>

Rådets afgørelse 94/728/EF, Euratom af 31. oktober 1994 om ordningen for Fællesskabernes egne indtægter (EFT L 293 af 12.11.1994, s. 9), særlig artikel 4 og 5.

Fordelingen af korrektionen er som følger.

>TABELPOSITION>

>TABELPOSITION>

>TABELPOSITION>

KAPITEL1 9-- MEDLEMSSTATERNES UDGIFTER TIL OPKRÆVNING AF EGNE INDTÆGTER

Artikel1 9 0--Medlemsstaternes udgifter til opkrævning af egne indtægter

>TABELPOSITION>

Rådets afgørelse 94/728/EF, Euratom af 31. oktober 1994 om ordningen for Fællesskabernes egne indtægter (EFT L 293 af 12.11.1994, s. 9), særlig artikel 2, stk. 3.

>TABELPOSITION>

AFSNIT3--DISPONIBLE OVERSKUD

KAPITEL3 0-- DISPONIBELT OVERSKUD FRA DET FOREGÅENDE REGNSKABSÅR

Artikel3 0 0--Disponibelt overskud fra det foregående regnskabsår

>TABELPOSITION>

Finansforordningen af 21. december 1977 vedrørende De Europæiske Fællesskabers almindelige budget (EFT L 356 af 31.12.1977, s. 1), senest ændret ved forordning (EF, EKSF, Euratom) nr. 2673/1999 (EFT L 326 af 18.12.1999, s. 1).

Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter (EFT L 155 af 7.6.1989, s. 1), senest ændret ved forordning (Euratom, EF) nr. 1355/96 (EFT L 175 af 13.7.1996, s. 3).

Det er i artikel 32 i finansforordningen fastsat, at saldoen for hvert regnskabsår -- alt efter om det drejer sig om et overskud eller et underskud (indtægter eller udgifter) -- opføres i budgettet for det følgende regnskabsår.

De relevante overslag over de nævnte indtægter eller udgifter opføres i budgettet under budgetbehandlingen og eventuelt ved hjælp af en ændringsskrivelse forelagt i overensstemmelse med artikel 14 i finansforordningen. Overslagene udarbejdes efter principperne i artikel 15 i forordning (EØF, Euratom) nr. 1552/89, senest ændret ved forordning (Euratom, EF) nr. 1355/96 (EFT L 175 af 13.7.1996, s. 3).

Efter forelæggelsen af regnskabet for hvert regnskabsår opføres forskellen mellem de heri indeholdte tal og overslagene i budgettet for det følgende regnskabsår ved hjælp af et ændrings- og/eller tillægsbudget.

Et underskud opføres under kapitel B0-3 0 i oversigten over udgifter i sektion III -- Kommissionen.

KAPITEL3 4-- OVERSKUD AF EGNE INDTÆGTER BEREGNET PÅ BASIS AF BRUTTONATIONALINDKOMSTEN, SOM FØLGE AF AT VISSE MEDLEMSSTATER IKKE DELTAGER I FÆLLESSKABETS POLITIK VEDRØRENDE RETLIGE OG INDRE ANLIGGENDER

Artikel3 4 0-- Tilpasning af virkningen af, at visse medlemsstater ikke deltager i Fællesskabets politik vedrørende retlige og indre anliggender

Konto3 4 0 0-- Tilpasning, for så vidt angår regnskabsåret 2000, af virkningen af, at visse medlemsstater ikke deltager i Fællesskabets politik vedrørende retlige og indre anliggender

>TABELPOSITION>

Protokollerne om Danmarks og Det Forenede Kongeriges og Irlands stilling i forbindelse med samarbejdet om retlige og indre anliggender, som er knyttet til Amsterdam-traktaten, særlig artikel 3 henholdsvis artikel 5.

KAPITEL3 5-- OVERSKUD AF EGNE INDTÆGTER BEREGNET PÅ BASIS AF BRUTTONATIONALINDKOMSTEN EFTER DEN ENDELIGE BEREGNING AF FINANSIERINGEN AF KORREKTIONEN AF BUDGETULIGEVÆGTENE TIL FORDEL FOR DET FORENEDE KONGERIGE

Artikel3 5 9--Resultatet af den endelige beregning af finansieringen af korrektionen af budgetuligevægtene til fordel for Det Forenede Kongerige i regnskabsårene efter 1991

Konto3 5 9 6--Resultatet af den endelige beregning af finansieringen af korrektionen af budgetuligevægtene til fordel for Det Forenede Kongerige i regnskabsåret 1996

>TABELPOSITION>

Ny konto

Resultatet af den endelige beregning af finansieringen af korrektionen af budgetuligevægtene til fordel for Det Forenede Kongerige i regnskabsåret 1996.

>TABELPOSITION>

PARTB--B. DET ALMINDELIGE BUDGETS FINANSIERING

Bevillinger, der skal dækkes i 2000 i henhold til bestemmelserne i artikel 1 i afgørelse 94/728/EF, Euratom, af 31. oktober 1994 om ordningen for Fællesskabernes egne indtægter og i artikel 10 i traktaten af 22. april 1970 om ændring af visse budgetbestemmelser i traktaterne om oprettelse af De Europæiske Fællesskaber og i traktaten om oprettelse af et fælles råd og en fælles kommission for De Europæiske Fællesskaber

Beskrivelse // Beløb

Udgifter //

A. Sektion III -- Kommissionen (del B) //

1. EUGFL, Garantisektionen (undersektion B1) // 41 493 900 000

2. Strukturforanstaltninger, struktur- og samhørighedsudgifter, finansieringsmekanisme, andre landbrugs- og regionalforanstaltninger, transport samt fiskeri (undersektion B2) // 31 956 998 244

3. Uddannelse, ungdom, kultur, det audiovisuelle område, information og andre sociale foranstaltninger (undersektion B3) // 718 545 000

4. Energi, Euratoms nukleare sikkerhedskontrol og miljø (undersektion B4) // 188 200 000

5. Forbrugerbeskyttelse, det indre marked, industri og transeuropæiske net, området for frihed, sikkerhed og retlige anliggender (undersektion B5) // 1 012 062 000

6. Forskning og teknologisk udvikling (undersektion B6) // 3 600 000 000

7. Foranstaltninger udadtil (undersektion B7) // 5 480 572 279

8. Fælles udenrigs- og sikkerhedspolitik (undersektion B8) // 30 000 000

9. Sikkerhedsstillelse, reserver og kompensationer (undersektion B0) // 203 000 000

Subtotal for del B i sektion III // 84 683 277 523

B. Sektion III -- Kommissionen (del A) // 3 069 303 410

Subtotal for sektion III // 87 752 580 933

C. Sektion I, II, IV, V, VI, VII og VIII (øvrige institutioner) // 1 634 370 360

Udgifter i alt // 89 386 951 293

Indtægter //

Diverse indtægter (afsnit 4 til 9) // 674 114 692

Disponibelt overskud fra det foregående regnskabsår // 3 209 100 914

Overskud af egne momsindtægter og egne indtægter beregnet på basis af bruttonationalindkomsten fra tidligere regnskabsår // p.m.

Overskud fra egne indtægter fra EUGFL's monetære reserve // p.m.

Indtægter i alt // 3 883 215 606

Bevillinger, der skal dækkes af de egne indtægter, der omhandles i artikel 2 i afgørelse 94/728/EF, Euratom // 85 503 735 687

//

Udgiftsbeløb, der skal dækkes af de egne indtægter, der omhandles i artikel 2 i afgørelse 94/728/EF, Euratom // 85 503 735 687

Nettobeløb (= 90%) af told, landbrugsafgifter samt sukker- og isoglucoseafgifter (jf. tabel 7) // -13 703 670 000

Restbeløb, der skal finansieres // 71 800 065 687

>TABELPOSITION>

>TABELPOSITION>

Restbeløb, der skal finansieres over de supplerende egne indtægter:

71 800 065 687 EUR - 34 048 587 740 EUR=37 751 477 947 EUR.

>TABELPOSITION>

>TABELPOSITION>

Loft over egne indtægter (% af BNI): 1,27%.

>TABELPOSITION>

>TABELPOSITION>

>TABELPOSITION>

>TABELPOSITION>

Beregning af medlemsstaternes andele

Tyskland:

(9 809 216 000)/(38 840 786 500 - 7 529 532 000) × 3 353 279 436 × (2)/(3 )=700 345 458

Andre lande (f.eks. Belgien):

(1 017 440 000)/(38 840 786 500 - 7 529 532 000 - 9 809 216 000) × (3 353 279 436 - 700 345 458)/1=125 532 337

Momssats fastfrosset ved korrektionen til fordel for Det Forenede Kongerige (f.eks. Belgien):

(125 532 337)/(1 017 440 000)=0,123380579859770

Bruttobeløb:

0,123380580 × 38 840 786 500=4 792 198 761

>TABELPOSITION>

3. OVERSIGT OVER UDGIFTER

UNDERSEKTIONB1--DEN EUROPÆISKE UDVIKLINGS- OG GARANTIFOND FOR LANDBRUGET, GARANTISEKTIONEN

AFSNITB1-1--VEGETABILSKE PRODUKTER

KAPITELB1-1 5-- FRUGT OG GRØNTSAGER

ArtikelB1-1 5 0--Friske frugter og grøntsager

Følgende anmærkning indsættes:

Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (EFT L 297 af 21.11.1996, s. 1), senest ændret ved forordning (EF) nr. 1257/99 (EFT L 160 af 26.06.1999, s. 80).

KontoB1-1 5 0 9--Andre interventioner

Følgende anmærkning indsættes:

Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (EFT L 297 af 21.11.1996, s. 1), senest ændret ved forordning (EF) nr. 1257/99 (EFT L 160 af 26.06.1999, s. 80), særlig artikel 52, stk. 1 og 2.

AFSNITB1-3--TILKNYTTEDE UDGIFTER

KAPITELB1-3 3-- VETERINÆR- OG PLANTESUNDHEDSFORANSTALTNINGER

ArtikelB1-3 3 3--Planteværn

Følgende afsnit udgår:

Et maksimumbeløb på 40 000 EUR kan dække begrundede udgifter til undersøgelser, ekspertmøder, oplysning og publikationer i direkte forbindelse med gennemførelsen af målsætningen for indsatsen, som de indgår i.

>TABELPOSITION>

AFSNITB1-4--LANDDISTRIKTERNES UDVIKLING

KAPITELB1-4 0-- LANDDISTRIKTERNES UDVIKLING

Følgende anmærkning indsættes:

Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger (EFT L 160 af 26.6.1999, s. 80).

ArtikelB1-4 0 7--Skovbrug

KontoB1-4 0 7 0--Skovbrug (ny ordning, artikel 31)

Anmærkningen ændres som følger (med fed kursiv)

Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger (EFT L 160 af 26.6.1999, s. 80), særlig artikel 31.

KontoB1-4 0 7 1--Skovbrug (ny ordning, andet)

Anmærkningerne ændres som følger (med fed kursiv)

Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger (EFT L 160 af 26.6.1999, s. 80), særlig artikel 30 og 32.

ArtikelB1-4 0 8--Fremme af tilpasningen og udviklingen af landdistrikterne

KontoB1-4 0 8 0--De vigtigste foranstaltninger med tilknytning til landbrugssektoren

Ny konto

>TABELPOSITION>

Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger (EFT L 160 af 26.6.1999, s. 80), særlig artikel 33, 1.-4. led, 7.-9. led og 14. led.

KontoB1-4 0 8 1--Andre foranstaltninger

Ny konto

>TABELPOSITION>

Anmærkningen (fra den gamle artikel 408) ændres som følger (med fed kursiv)

Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger (EFT L 160 af 26.6.1999, s. 80), særlig artikel 33, for så vidt angår de led, der ikke er dækket af konto B1-4080.

ArtikelB1-4 0 9--Andet

KontoB1-4 0 9 2--Overgangsforanstaltninger

Ny konto

>TABELPOSITION>

Følgende anmærkning indsættes:

Kommissionens forordning (EF) nr. 2603/1999 af 9. december 1999 om overgangsregler for støtte til udvikling af landdistrikterne som fastsat i Rådets forordning (EF) nr. 1257/1999, særlig artikel 4, stk. 2.

KAPITELB1-4 1--Afslutning af tidligere regnskabsår og nedskæringer/tilbageholdelser af forskud vedrørende udvikling af landdistrikterne

Nyt kapitel

ArtikelB1-4 1 0--Afslutning af tidligere regnskabsår og nedskæringer/tilbageholdelser af forskud vedrørende udvikling af landdistrikterne

Ny artikel

KontoB1-4 1 0 0--Afslutning af tidligere regnskabsår for så vidt angår foranstaltninger vedrørende udvikling af landdistrikterne

Ny konto

>TABELPOSITION>

Følgende anmærkning indsættes (fra konto 3700):

Finansforordningen af 21. december 1977 vedrørende De Europæiske Fællesskabers almindelige budget (EFT L 356 af 31.12.1977, s. 1), senest ændret ved forordning (EF, EKSF, Euratom) nr. 2673/1999 (EFT L 326 af 18.12.1999, s. 1).

Rådets forordning (EF) nr. 1258/1999 af 17. maj 1999 om finansiering af den fælles landbrugspolitik (EFT L 160 af 16.6.1999, s. 103).

Denne konto er bestemt til at dække anvendelsen af finansforordningens artikel 102, ifølge hvilken resultaterne af de beslutninger, der er omhandlet i artikel 7, stk. 3 og 4, og i artikel 8, stk. 2, i forordning (EF) nr. 1258/1999 bogføres som udgifter i det regnskabsår, hvor regnskabsafslutningen finder sted.

KontoB1-4 1 0 1--Nedskæringer/tilbageholdelser af forskud vedrørende udvikling af landdistrikterne

Ny konto

>TABELPOSITION>

Følgende anmærkning indsættes (fra konto 3701):

Rådets beslutning 94/729/EF af 31. oktober 1994 om budgetdisciplin (EFT L 293 af 12.11.1994, s. 14), særlig artikel 13, ifølge hvilken Kommissionen i tilfælde af tydelig overtrædelse af bestemmelserne kan nedsætte eller midlertidigt indstille de månedlige forskud til medlemsstaterne, uden at dette berører de beslutninger, der træffes i forbindelse med regnskabsafslutningen.

UNDERSEKTIONB2--STRUKTURFORANSTALTNINGER, STRUKTUR- OG SAMHØRIGHEDSUDGIFTER, FINANSIERINGSMEKANISME, ANDRE LANDBRUGS- OG REGIONALFORANSTALTNINGER, TRANSPORT SAMT FISKERI

AFSNITB2-1--STRUKTURFONDENE

KAPITELB2-1 6-- FORNYENDE AKTIONER OG FAGLIG BISTAND

ArtikelB2-1 6 4--Afslutning af tidligere programmer

Følgende anmærkning indsættes:

Samt specielt for EUGFL, Udviklingssektionen

Rådets forordning (EØF) nr. 270/79 af 6. februar 1979 om udbygning af landbrugskonsulentvirksomheden i Italien (EFT L 38 af 14.2.1979, s. 6), senest ændret ved forordning (EØF) nr. 1760/87 (EFT L 167 af 26.6.1987, s. 1).

Rådets forordning (EØF) nr. 458/80 af 18. februar 1980 om omstrukturering af vinarealer som led i kollektive foranstaltninger (EFT L 57 af 29.2.1980, s. 27), senest ændret ved forordning (EØF) nr. 596/91 (EFT L 67 af 14.3.1991, s. 16).

UNDERSEKTIONB5--FORBRUGERBESKYTTELSE, DET INDRE MARKED, INDUSTRI OG TRANSEUROPÆISKE NET SAMT OMRÅDET MED FRIHED, SIKKERHED OG RETFÆRDIGHED

AFSNITB5-3--DET INDRE MARKED

KAPITELB5-3 1-- STANDARDISERINGS- OG EVALUERINGSAKTIONER

ArtikelB5-3 1 2--Tilskud til Det Europæiske Agentur for Lægemiddelvurdering

Følgende anmærkning indsættes:

Europa-Parlamentets og Rådets forordning (EF) nr. 141/2000 af 16. december 1999 om sjældne lægemidler (EFT L 18 af 21.01.2000, s. 1).

Denne bevilling dækker ligeledes det særlige bidrag, der er omhandlet i artikel 7 i forordning (EF) nr. 141/2000 - som adskiller sig fra det bidrag, der er omhandlet i artikel 57 i forordning (EØF) nr. 2309/93 - som agenturet udelukkende anvender som kompensation for helt eller delvis at undlade at opkræve alle de gebyrer, der skal betales for lægemidler til sjældne sygdomme. Dette særlige bidrag er begrænset til 1 mio. EUR.

UNDERSEKTIONB7--FORANSTALTNINGER UDADTIL

AFSNITB7-5--SAMARBEJDE MED LANDENE I CENTRAL- OG ØSTEUROPA SAMT DE NYE UAFHÆNGIGE STATER OG MONGOLIET

KAPITELB7-5 4-- SAMARBEJDE MED BALKANLANDENE

ArtikelB7-5 4 7--Civile administrationer i overgangsperiode

>TABELPOSITION>

Ny artikel

Følgende anmærkning indsættes:

Forslag til Rådets forordning, forelagt af Kommissionen den 21. februar 2000, om støtte til visse enheder, som det internationale samfund etablerer efter konflikter til at sikre den civile administration af visse regioner i en overgangsperiode og til gennemførelsen af fredsaftaler (KOM(2000) 95 endelig udg).

I Kosovo og i Bosnien-Hercegovia har det internationale samfund oprettet enheder, der har til formål at varetage den civile administration i en overgangsperiode og gennemførelsen af fredsaftalerne, nemlig De Forenede Nationers midlertidige mission i Kosovo (UNMIK) og Den Høje Repræsentants kontor i Bosnien-Hercegovina (OHR). Oprettelsen af disse enheder og deres regelmæssige funktion er af stor betydning for, at den fællesskabsstøtte, der ydes i forbindelse med denne politik, kan udnyttes mest effektivt. Der bør derfor etableres en retlig ramme for Fællesskabets finansielle støtte til omkostningerne ved driften af disse to enheder. Finansieringen vil have form af støtte til UNMIK's og OHR's budget.

>TABELPOSITION>

AFSNITB7-6--ANDRE SAMARBEJDSFORANSTALTNINGER

Nyt afsnit

KAPITELB7-6 7--Beredskabsordningen

Nyt kapitel

ArtikelB7-6 7 1--Beredskabsordningen

Ny artikel

>TABELPOSITION>

Følgende anmærkninger indsættes:

Forslag til Rådets forordning om oprettelse af en beredskabsordning (KOM(2000) 119 endelig udg., vedtaget af Kommissionen den 11. april 2000).

Forordningen skal udgøre retsgrundlaget for at kunne gribe ind med det formål at hindre, at kriser spreder sig eller udarter til væbnede konflikter, og for at sikre en bæredygtig økonomisk og social udvikling.

Bevillingerne skal bl.a. dække:

-- finansiering af alle ikke-militære aktiviteter, der tager sigte på at modvirke og afhjælpe tilløb til krisesituationer, alvorlige konflikttrusler og åbne konflikter;

-- alle logistikforanstaltninger i forbindelse med planlægning, gennemførelse, overvågning og kontrol af sådanne foranstaltninger, herunder varetagelse af information og kommunikation, faglig bistand og uddannelse, anskaffelse og/eller levering af nødvendige varer og nødvendigt udstyr, beskyttet transport samt alle administrative udgifter i forbindelse med sådanne foranstaltninger;

-- initiativer til styrkelse af Fællesskabets koordination med medlemsstaterne og andre donorlande, internationale organisationer, ikke-statslige organisationer og repræsentanter for disse.

Hvis ovennævnte foranstaltninger kan komme i betragtning med hensyn til finansiering under Rådets forordning nr. 1257/96 af 20. juni 1996 om humanitær bistand, finansieres de på grundlag af denne forordning. I tilfælde, hvor der foreligger særlige sikkerheds- og kriseforhold, kan Kommissionen eventuelt beslutte, at finansiering under beredskabsordningen vil være mere hensigtsmæssig, hvis den kombineres med foranstaltninger under Rådets forordning om humanitær bistand.